**ՇՆՈՐՀԱՎՈՐ ԲԱՆԱԿԻ ՏՈՆ**

Հունվարի 28-ը Հայկական բանակի կազմավորման օրն է:

Շնորհավորում եմ բոլորիս այս կարևոր պետական տոնի առթիվ:

Տասնամյակներ առաջ Հայոց բանակի կազմավորումը դարձավ մեր անկախ պետականության վերականգնման գործընթացի ամենամեծ ձեռքբերումը:

Տարիների ընթացքում Հայկական բանակն անցավ կայացման ուրույն ճանապարհ, ունեցավ դժվարություններ, հաղթանակներ ու պարտություններ, բայց երբեք չկորցրեց իր կամքն ու ոգին, չկորցրեց հավատը Հայոց պետականության արդարացի գոյության ու տարածաշրջանում խաղաղության հաստատման գործում:

Յուրաքանչյուր տարի մենք բանակ ենք ճանապարհում բազմաթիվ նորակոչիկների, մեր զինված ուժերը հզորանում են պայմանագրային զինծառայողներով, ովքեր վստահաբար գնում են Հայկական զինված ուժերի հզորացման անշեղելի ուղիով:

Շնորհավորում եմ սահմանին կանգնած յուրաքանչյուր զինծառայողի, զինված ուժերը կայացնող յուրաքանչյուր քաղաքացու:

Խոնարհվում եմ բոլոր որդեկորույս մայրերի առաջ, ուժ ու համբերություն եմ մաղթում բոլոր այն ծնողներին, ում զավակները հայրենիքի պաշտպանության սուրբ գործին են լծված:

Մենք բոլորս պետք է լինենք զինվոր մեր գործում, միասնաբար պետք է պաշտպանենք մեր հայրենիքն ու յուրաքանչյուր օր անենք առավելագույնը Հայաստանի Հանրապետության ամրապնդման ու զարգացման համար:

Շնորհավոր բանակի օր, թող բոլոր դժվարությունները մնան անցյալում և խողաղությունը հարատև դառնա մեր օրերի ուղեկիցը:

Հարգանքով՝ Չարենցավան համայնքի ղեկավար Հակոբ Շահգալդյան: